b'\n_START_ARTICLE_\nKaussj\xc3\xa4rv\n_START_SECTION_\nMaantietoa\n_START_PARAGRAPH_\nLammen pinta-ala on 2\xc2\xa0ha (hehtaaria) ja se on 180 metri\xc3\xa4 pitk\xc3\xa4 ja 150 metri\xc3\xa4 leve\xc3\xa4. Se sijaitsee R\xc3\xb5ugen taajamassa V\xc3\xb5run ja Haanjan maanteiden risteyksen koillispuolella. Rannat laskevat lampeen jyrk\xc3\xa4sti. Huomattavin tulo-oja on Sandisuu oja, joka on 4,3 kilometri\xc3\xa4 pitk\xc3\xa4 ja tuo peltojen kuivatusvesi\xc3\xa4 Taudsasta asti. Lammen laskuoja on lyhyt ja se laskee viereiseen Suurj\xc3\xa4rveen. Lampi on luodattu ja sen keskisyvyys on 7,3 metri\xc3\xa4 ja suurin syvyys 22 metri\xc3\xa4. Viereinen Suurj\xc3\xa4rv on Viron syvin j\xc3\xa4rvi 38 metrin syv\xc3\xa4yksell\xc3\xa4\xc3\xa4n. Kaussj\xc3\xa4rven laskennalliseksi tilavuudeksi voidaan m\xc3\xa4\xc3\xa4ritt\xc3\xa4\xc3\xa4 0,00017\xc2\xa0km\xc2\xb3 (kuutiokilometri\xc3\xa4) eli 0,17 miljoonaa m\xc2\xb3 . J\xc3\xa4rven rantaviivan pituus on 550 metri\xc3\xa4 ja lammen l\xc3\xa4hiymp\xc3\xa4rist\xc3\xb6ss\xc3\xa4 sijaitsee .\n_START_SECTION_\nJ\xc3\xa4rven luokittelu ja ekologia\n_START_PARAGRAPH_\nJ\xc3\xa4rvi on Vesipolitiikan puitedirektiivin (VPD) (viroksi Veepoliitika Raamdirektiivi, (VRD)) luokituksen (VRD 1) mukaan kovavetinen j\xc3\xa4rvi (viroksi kareda veega j\xc3\xa4rv)._NEWLINE_J\xc3\xa4rvi luokitellaan limnologisesti samanaikaisesti samalla sek\xc3\xa4 kovavetiseksi j\xc3\xa4rveksi ett\xc3\xa4 eutrofiseksi j\xc3\xa4rveksi (viroksi kalgiveeline eutroofne tai kalgiveeline rohketoiteline, KE). Silloin j\xc3\xa4rven veden kalkkipitoisuus on keskikorkea tai korkea ja sen ravinnepitoisuudet ovat korkeat.\n_START_SECTION_\nLuontoarvoja\n_START_PARAGRAPH_\nGeologiassa R\xc3\xb5ugen rotkolaakso (viroksi R\xc3\xb5uge \xc3\xbcrgorg) tunnetaan viimeisen j\xc3\xa4\xc3\xa4kauden loppupuolella syntyneen\xc3\xa4 subglasiaalisena uomana, jossa mannerj\xc3\xa4\xc3\xa4tik\xc3\xb6n alla virranneet pohjois-etel\xc3\xa4suuntaiset j\xc3\xa4\xc3\xa4n sulamisvedet kuluttivat moreenipinnan pois ja uursivat seudun hiekkakivikallion murrosta syvemm\xc3\xa4ksi. Voimakkaan j\xc3\xa4\xc3\xa4tikk\xc3\xb6joen virtaukset puhdistivat rotkon irtoaineksista ja kun j\xc3\xa4\xc3\xa4tikk\xc3\xb6 suli pois, j\xc3\xa4i alue paljaaksi rotkoksi. Rotkolaakson syv\xc3\xa4nteisiin syntyi j\xc3\xa4rvi\xc3\xa4, jotka muodostavat nykyisen j\xc3\xa4rviketjun lammet ja j\xc3\xa4rvet: Kahrila, Suurj\xc3\xa4rv, Ratasj\xc3\xa4rv, T\xc3\xb5ugj\xc3\xa4rv, Valgj\xc3\xa4rv, Liinj\xc3\xa4rv ja Kaussj\xc3\xa4rv.'